open-index/open-wikipedia-markdown huggingface dataset:
সিলেক্ট এসেজ অফ সিস্টার নিবেদিতা

***সিলেক্ট এসেজ অফ সিস্টার নিবেদিতা*** (১৯১১) হল ভগিনী নিবেদিতার লেখা একটি ইংরেজি বই। এ. জে. এফ. ব্লেয়ার বইটির ভূমিকা লিখে দেন।

## বিষয়বস্তু
এই বইতে নিবেদিতা ভারত, ভারতীয় সংস্কৃতি, ধর্ম, সমাজ, ইতিহাস, রাজনীতি ইত্যাদি নিয়ে কয়েকটি প্রবন্ধ লিখেছেন। সেই সময় ভারতীয় নারীর অবস্থা, স্বদেশী আন্দোলন ইত্যাদি নিয়েও তিনি তার মত প্রকাশ করেছেন। ভারত ও হিন্দুধর্ম সেই সময় যে সমস্যাগুলির সম্মুখীন হয়েছিল, সেগুলি আলোচনা করে নিবেদিতা তার সমাধানের কিছু পথ প্রস্তাব করেছেন। বইয়ের পরিশিষ্টভাগে নিবেদিতার প্রতি কয়েকটি শ্রদ্ধালেখ সংযোজিত হয়েছে।

## পাদটীকা

## বহিঃসংযোগ
* Full book at Archive.org

বিষয়শ্রেণী:ভগিনী নিবেদিতা
বিষয়শ্রেণী:ভারতীয় বই
বিষয়শ্রেণী:১৯১১-এর অ-কল্পকাহিনী বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
কাজ ২ (ইয়ট)

থাম্ব|200px|টাউন্সভিলে ফরেনসিক পরীক্ষার সময় কাজ ২
**কাজ ২** (ইংরেজি:Kaz II ; ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।

## নাবিকদল-এর অন্তর্ধান
অস্ট্রেলিয়ান মেরিটাইম সেফটি অথরিটির মতে, *কাজ ২* ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।

১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহণ করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।

:তারা সেখানে যা পেয়েছিল তা ছিল অদ্ভুত কারণ সবকিছুই ঠিকঠাকমতই ছিল। - জন হল, কুইন্সল্যান্ড এর জরুরি ম্যানেজমেন্ট অফিস।

যেদিন কর্তৃপক্ষের লোকজন ইয়টটিতে আরোহণ করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।

## তথ্যসূত্র

## বহিঃসংযোগ
* অফিসিয়াল অনুসন্ধানের প্রতিবেদন 

বিষয়শ্রেণী:ভৌতিক জাহাজ
বিষয়শ্রেণী:সমুদ্রে হারিয়ে যাওয়া ব্যক্তি
বিষয়শ্রেণী:অস্ট্রেলিয়ার জাহাজ
বিষয়শ্রেণী:২০০৭-এ সামুদ্রিক ঘটনা
স্যাভয় হোটেল

**স্যাভয়** হলো একটি ঐতিহাসিক হোটেল যা ভারতের উত্তরাখণ্ড রাজ্যের হিল স্টেশন মুসৌরিতে অবস্থিত। বর্তমানে এটির মালিক হোটেল কন্ট্রোল প্রাইভেট লিমিটেড আইটিসি ওয়েলকামগ্রুপ হোটেলস। হোটেলটি ১৯০২ সালে প্রতিষ্ঠিত হয় এবং এটি ইংরেজ গোথিক আর্কিটেকচার নকশায় অধিকাংশ অংশই কাঠের তৈরি। এটি ১১ একর জায়গার উপর অবস্থিত, বর্তমানে ৫০টি কামড়া রয়েছে এবং ডন উপত্যকার খুব কাছেই অবস্থিত। ১৯০০ সালে এখানে রেললাইন স্থাপিত হলে মুসৌরি অত্যন্ত জনপ্রিয় জায়গাতে পরিনত হয় এবং ইউরোপীয়রা ব্রিটিশ শাসনের সময় এখানে গ্রীষ্মকালীন ছুটি কাটাতে আসত। হোটেলটির বার যা *রাইটার’স বার* নামে পরিচিত ছিল; বারটি ১৯৪৭ সালে ভারতের স্বাধীনতার পরবর্তী কয়েক দশক পর্যন্তও বিখ্যাত ছিল।

বর্তমান সময়ের একজন পর্যবেক্ষকের মতে সেসময় স্যাভয় হোটেলের মূল্য কতখানি ছিল তা বর্ণনা করতে গিয়ে বলেন, “ব্রিটিশ আমলে মুসৌরি স্থানটি বিনোদনের অন্যতম প্রানকেন্দ্র ছিল, এবং স্যাভয় হোটেলই ছিল একমাত্র রাত্রিযাপনের স্থান (যদি সামর্থ্য থাকে) বা দর্শনীয় স্থান (যদি না থাকে)।”

যদিও ১৯৬০-এর দশক থেকে হোটেলটির দৈন্যদশা ও গ্রহকের সংখ্যা হ্রাস পেতে থাকে কারণ, এসময়ের মধ্যে অনুরুপ সুবিধা নিয়ে অনেক নতুন নতুন হোটেল প্রতিষ্ঠিত হয়। ২০০০ সালের পর থেকে হোটেলটি পুনরূজ্জীবিত হওয়া শুরু করে। ২০০৯ সালে আইটিসি ওয়েলকামগ্রুপ এটি কিনে নেয়।

## তথ্যসূত্র

## বহিঃসংযোগ
* History of Savoy Mussoorie
* The Ghost & Agatha Christie: Expression India

বিষয়শ্রেণী:১৯০২-এ প্রতিষ্ঠিত
বিষয়শ্রেণী:মুসৌরির হোটেল
বিষয়শ্রেণী:উত্তরাখণ্ডের পর্যটন
বিষয়শ্রেণী:ভারতের অস্বাভাবিক স্থান
বিষয়শ্রেণী:ভারতের হোটেল
বিষয়শ্রেণী:২০শ শতাব্দীতে ভারতের স্থাপত্য
বেলচেন টানেল

thumb|right|350px|বেলচেন টানেলের প্রবেশপথ
**বেলচ্যান টানেল** হলো সুইজারল্যান্ডের একটি মটরওয়ে টানেল এবং টানেলটি *এ২ মটরওয়ের* একটি অংশ যা বাজেল থেকে চিয়াসোর দিয়ে চলে গিয়েছে। টানেলটি ৩.২ কিমি. দীর্ঘ এবং সুইজারল্যান্ডের উত্তর অংশে (সামান্য পশ্চিম) অবস্থিত। টানেলটি ইপটিনজেনকে বাজেলের সাথে সংযোগ স্থাপন করেছে। টানেলটি ১৯৬০-এর দশকের মাঝামাঝি সময়ে তৈরি করা হয়েছিল এবং ২০০৩ সালে পুন:সংস্কার করা হয়েছিল।

## সাদা মহিলা-শহুরে কিংবদন্তি
১৯৮১ সালের জানুয়ারিতে গুজব ছড়িয়ে পরে, সাদা একজন মহিলা সম্পূর্ণ সাদা কাপড়ে আবৃত হয়ে হঠাৎ করেই বোলচ্যান টানেলে চালকের পাশে হাজির হত এবং সে মাঝে মাঝে চালকের সাথে কথাও বলত। প্রথম দেখা বেলচ্যানের ভূতকে পুরুষ হিচহাইকার বলে প্রকৃতপক্ষে উল্লেখ করা হয়েছে। এ সম্পর্কিত প্রথম লিখিত প্রতিবেদনে (জুন ১৯৮০) উল্লেখ করা হয়েছিল, একজন পুরুষ হিচহাইকার যিনি চালকের উচ্চগতি থাকা স্বত্তেও গাড়িতে উঠে বসত এবং কিছুক্ষণ পর সে ব্যক্তিকে আর গাড়ির ভেতর দেখা যেত না।

১৯৮০ সালের শেষের দিকে মূলত চালকরা অভিযোগ করতে লাগল তারা একজন মহিলাকে দেখেছে। ৬ই জানুয়ারি ১৯৮১ সালে ট্যাবলয়েড ব্লিক প্রথম এই অদ্ভুত মহিলা দর্শন নিয়ে প্রতিবেদন প্রকাশ করে ও পরবর্তীকালে অন্যান্য মিডিয়াও প্রতিবেদনটি প্রকাশ হতে শুরু করে। বাজেল পুলিস বিভিন্ন সময় অসংখ্য ফোনকল পেতে শুরু করে যাদের কিছু কিছু নথিভুক্ত করা ছিল।

বেলচ্যান ভূত বিষয়টি ১৯৮১-এর স্রোভ টুয়েসডে কার্নিভালে জনপ্রিয় একটি বিষয়ে পরিণত হয়। এছাড়াও সঙ্গীতজ্ঞরাও এই কিংবদন্তি সম্পর্কে গল্প বলা শুরু করে। এছাড়াও সাদা মহিলা দর্শন নিয়ে আরো একটি অদ্ভুত প্রচলিত কাহিনী হলো, দুজন মহিলা আইনজীবী ইপটেনজেন থেকে একজন কদাকার, ফ্যাকাশে, আধবয়সী মহিলাকে নিয়ে যাচ্ছিলেন। যখন মহিলাকে তারা জিজ্ঞেস করলেন তিনি কেমন বোধ করছেন, তখন মহিলাটি উত্তর দিয়েছিল, “আমি মোটেও ভালো বোধ করছি না এবং কিছুক্ষণের মধ্যেই একটি ভয়াল কাণ্ড ঘটতে যাচ্ছে”। পরবর্তীতে যখন আইনজীবী দুজন ফিরে তাকালেন তারা মহিলাটিকে আর দেখতে পেলেন না।

## তথ্যসূত্র

## বহিঃসংযোগ
* "Plötzlich war die Frau weg, fort, einfach nicht mehr da" *Volksstimme*, 25 January 2001 

বিষয়শ্রেণী:সুইজারল্যান্ডের অস্বাভাবিক স্থান
বিষয়শ্রেণী:সুইজারল্যান্ডের যোগাযোগ ব্যবস্থা
ইমোটিকনের তালিকা

থাম্ব|গোল্ডবাগ মেসেঞ্জারে ইমোটিকনগুলির তালিকা
থাম্ব|একটি সাধারণ স্মাইলি ইমোটিকন
এই পাতাটিতে কিছু জনপ্রিয় ইমোটিকনসের তালিকা দেওয়া হয়েছে। সাধারণ কোন কিছু লেখার সময় লেখকের চেহারার অভিব্যক্তি ফুটিয়ে তুলতে ইমোটিকন ব্যবহার করা হয়ে থাকে। পশ্চিমা বিশ্বে ও পূর্ব বিশ্বে ইমোটিকনস ব্যবহারে কিছুটা পার্থক্য রয়েছে। এখানে দুটি ধারাই উল্লেখ করা হয়েছে।

## পশ্চিমা

## ইস্টার্ন

ইস্টার্ন ইমোটিকনস সাধারণত আবর্তিত হয় না এবং অতিরিক্ত জটিলতার জন্য ব্যবহার হয় না বললেই চলে। এছাড়াও অ-লাতিন অক্ষর ব্যবহার করা হয়েছে।

## ইউনিকোড অক্ষর

কিছু কিছু ইমোটিকনস স্ট্যান্ডার্ড ইউনিকোন ধারণ করেছে— তার মধ্যে তিনটি বিবিধ প্রতীক ব্লকে এবং ৬০টিরও বেশি ইমোটিকনস ব্লকে রয়েছে।

## তথ্যসূত্র

বিষয়শ্রেণী:ইন্টারনেট মিম
বিষয়শ্রেণী:অনলাইন কথোপকথন
বিষয়শ্রেণী:প্রযুক্তি বিষয়ক তালিকা
বসুদেব

thumb|'''চিত্র: <small>পুত্র স্নেহে মগ্ন</small>''' দেবকী ও বসুদেব
হিন্দু পুরাণ অনুসারে **বসুদেব** (দেবনাগরী: वसुदेव) হলেন যদুবংশীয় শূরসেনের পুত্র এবং কৃষ্ণের পিতা। বসুদেবের ভগিনী কুন্তী হলেন পাণ্ডুর স্ত্রী, যিনি মহাভারতে এক গুরুত্বপূর্ণ কেন্দ্রীয় চরিত্র। পুরাণ অনুসারে, বসুদেব হলেন ঋষি কশ্যপের অংশ অবতার। পিতার নামানুসারেই শ্রীকৃষ্ণের একটি নাম রাখা হয় বাসুদেব। হরিবংশ পুরাণ অনুসারে বসুদেব ও নন্দ (কৃষ্ণের পালক-পিতা) হলেন দুই কাকাত ভাই।

হিন্দুধর্মানুসারে, সুতপা নামের প্রজাপতি (ব্রহ্মার মানস পুত্র) এবং তার স্ত্রী পৃশ্নি অপুত্রক ছিলেন। একসময় সন্তান লাভের জন্য সুতপা এবং পৃশ্নি তপস্যায় বসেছিলেন এবং বহুযুগ ঘোর তপস্যা করে নারায়ণ তাদের দেখা দিলেন এবং তার নিকট বর প্রার্থনা করতে বলেন। সুতপা এবং পৃশ্নি প্রভুর রূপে বিভোর হয়ে প্রভুকে তাদের সন্তানরূপে কামনা করেন। প্রভুও স্নেহবশে তিনবার "তথাস্তু" বললেন। এবং তাই তিনবার প্রভু  সুতপার ঘরে জন্মগ্রহণ করেন। প্রথম জন্মে প্রভু **পৃশ্নিগর্ভ** নামে খ্যাত হন। দ্বিতীয় জন্মে সুতপা কশ্যপ এবং পৃশ্নি দেবমাতা অদিতিরূপে জন্মগ্রহণ করেন এবং ভগবান বামনের জন্ম দেন। তৃতীয় জন্মে সুতপা বসুদেব এবং পৃশ্নি দেবকী রূপে জন্মগ্রহণ করেন এবং শ্রীকৃষ্ণের জন্ম দেন।

বসুদেবের দুই স্ত্রী, প্রথম স্ত্রী রোহিণী (জন্মান্তরে কশ্যপের স্ত্রী এবং নাগমাতা কদ্রু) এবং দ্বিতীয় স্ত্রী দেবকী(জন্মান্তরে কশ্যপের স্ত্রী এবং দেবমাতা অদিতি)।

বসুদেব দুই পুত্র এবং এক কন্যা লাভ করেন। রোহিনী ও বসুদেবের সন্তান বলরাম ও সুভদ্রা। দেবকী ও বসুদেবের পুত্র হলো শ্রীকৃষ্ণ।
## গ্রন্থপঞ্জি
* 
*
*
*
* 
*
*
*

## তথ্যসূত্র


## বহিঃসংযোগ

*RG Bhandarkar: "Vasudeva of Panini" 4.3.98. *Journal of the Royal Asiatic Society*, 1910.

বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
বিষয়শ্রেণী:মহাভারতের চরিত্র
বিষয়শ্রেণী:ভাগবত পুরাণের চরিত্র
আবদুল খালেক (বীর বিক্রম)

**আবদুল খালেক** ( ১৯৩৭-৩৮ – ৩০ জুলাই ২০২০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
আবদুল খালেকের পৈতৃক বাড়ি রাজশাহীর গোদাগাড়ী উপজেলার চাঁপাল গ্রামে। তার বাবার নাম কামির উদ্দীন মণ্ডল এবং মায়ের নাম গোলজান বিবি। তার স্ত্রীর মাসুরা খাতুন। তাদের দুই ছেলে ও দুই মেয়ে।

## কর্মজীবন
আবদুল খালেক ১৯৬৩ সালে পাকিস্তান নৌবাহিনীতে যোগ দিয়েছিলেন সিম্যান হিসেবে। ১৯৬৯ সালে বাবার ইচ্ছায় স্বেচ্ছা অবসর নেন এবং পরবর্তীতে মুক্তিযুদ্ধ শুরু হলে ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
আবদুল খালেক বিদিরপুর সেতু, হরিপুর সেতু, অভয়া সেতু অপারেশনসহ আরও কয়েকটি উল্লেখযোগ্য অপারেশন করেন।

## পুরস্কার ও সম্মাননা
* বীর বিক্রম

## মৃত্যু
আবদুল খালেক ২০২০ সালের ২৭ জুলাই কোভিড-১৯ এর উপসর্গ নিয়ে রাজশাহী মেডিকেল কলেজ হাসপাতালে ভর্তি হন এবং ৩০ জুলাই হৃদযন্ত্রের ক্রিয়া বন্ধ হয়ে মৃত্যুবরণ করেন। পরদিন তাকে নিজ গ্ৰামের পারিবারিক কবরস্থানে রাষ্ট্রীয় মর্যাদায় দাফন করা হয়।

## তথ্যসূত্র

বিষয়শ্রেণী:বীর বিক্রম
বিষয়শ্রেণী:রাজশাহী জেলার ব্যক্তি
বিষয়শ্রেণী:২০২০-এ মৃত্যু
বিষয়শ্রেণী:পাকিস্তান নৌবাহিনীর সদস্য
বিষয়শ্রেণী:১৯৩০-এর দশকে জন্ম
খ্রা-ব্রুগ বৌদ্ধবিহার

**খ্রা-ব্রুগ বৌদ্ধবিহার** () তিব্বতের ইয়ার্লুং উপত্যকার প্রাচীন বৌদ্ধবিহারগুলির মধ্যে একটি।

## অবস্থান

খ্রা-ব্রুগ বৌদ্ধবিহার চীনের তিব্বতের ল্হোকা বিভাগের নেদং প্রদেশে র্ত্সে-থাং শহর থেকে সাত কিলোমিটার দক্ষিণে  স্থানাঙ্কে অবস্থিত। 

## ইতিহাস

খ্রা-ব্রুগ বৌদ্ধবিহার তিব্বত সাম্রাজ্যের দ্বিতীয় সম্রাট স্রোং-ব্ত্সন-স্গাম-পো স্থাপন করেন। তিব্বত সম্রাট খ্রি-স্রোং-ল্দে-ব্ত্সান ও মু-নে-ব্ত্সান-পো র রাজত্বকালে এই মন্দিরটি তিব্বতের প্রধান তিনটি রাজকীয় বৌদ্ধবিহারের মধ্যে একটি ছিল। বৌদ্ধ ধর্ম বিরোধী তিব্বত সম্রাট গ্লাং-দার-মা এই বিহারের ব্যাপক ক্ষতি করেন। ১৩৫১ খ্রিষ্টাব্দে মন্দিরটির সংস্কার করা হয়। পঞ্চম দলাই লামা এই বিহারের সোনালী ছাদের নির্মাণ করান। সপ্তম দলাই লামার আমলে এই মন্দিরকে প্রসারিত করা হয়। চীনে সাংস্কৃতিক বিপ্লব শুরু হলে এই মন্দিরের বহু অট্টালিকা ভেঙ্গে দেওয়া হয়। ১৯৮০ এর দশকে মন্দিরটির সংস্কার সাধন করা হয়, এবং বর্তমানে এই মন্দিরকে রাষ্ট্রীয় সুরক্ষার দ্বারা সংরক্ষিত করা হয়। 

## কিংবদন্তি

এই বৌদ্ধবিহারের নির্মাণ সম্বন্ধে বেশ কিছু কিংবদন্তি কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল *স্রিন-মো* (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়।  অপর একটি কিংবদন্তি অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।

## সাজসজ্জা

মন্দিরের কেন্দ্রটি স্রোং-ব্ত্সন-স্গাম-পোর দ্বারা নির্মিত বলে ধরা হয়। এই অংশে বুদ্ধ ও তারার মূর্তি ছিল। বর্তমানে এই মূর্তিগুলির অংশ হিসেবে শুধুমাত্র মাটির ছাঁচ রয়ে গেছে। এই মন্দিরের বারান্দায় তিব্বত সম্রাট খ্রি-স্রোং-ল্দে-ব্ত্সানের নামাঙ্কিত বিখ্যাত একটি ঘণ্টা ছিল। 

এই বৌদ্ধবিহারে হাজারখানেক মুক্তা দিয়ে সজ্জিত একটি থাংকা আছে। এই থাংকাটি স্রোং-ব্ত্সন-স্গাম-পোর চীনা পত্নী ওয়েংচেন গোংঝু নিজে তৈরী করেছিলেন বলে মনে করা হয়। থাংকাটিতে ওয়েংচেন গোংঝুকে সাদা তারা হিসেবে ফুটিয়ে তোলা হয়েছে। এছাড়াও এই মন্দিরে আট বছর বয়সী পদ্মসম্ভবের ভাষণরত মূর্তি রয়েছে।

## তথ্যসূত্র

## আরো পড়ুন

* ངག་དབང་བློ་བཟང་རྒྱ་མཚོ།: བོད་ཀྱི་དེབ་ཐེར་དཔྱིད་ཀྱི་རྒྱལ་མོའི་གླུ་དབྱངས།, অধ্যায় ৬
* Vitali, Roberto. *Early Temples of Central Tibet*. 1990 Serindia Publications. London. 

## বহিঃসংযোগ
* Tradrug (British Photography in Central Tibet, 1920–1950; Pitt Rivers Museum, University of Oxford/British Museum)
* 昌珠寺 (China Tibet Information Center; in Chinese)

বিষয়শ্রেণী:ধর্মীয় স্থান
বিষয়শ্রেণী:ধর্মীয় স্থাপত্য
বিষয়শ্রেণী:তিব্বতের বৌদ্ধবিহার
গুং-স্রোং-গুং-ব্ত্সন

**গুং-স্রোং-গুং-ব্ত্সন** () তিব্বতের দ্বিতীয় সম্রাট স্রোং-ব্ত্সন-স্গাম-পোর একমাত্র পুত্র যার সম্বন্ধে ঐতিহাসিক তথ্য পাওয়া গেছে।

## জন্ম

তিব্বতের সম্রাট স্রোং-ব্ত্সন-স্গাম-পো লাসার পশ্চিমে অবস্থিত স্তোদ-লুং উপত্যকার মাং গোষ্ঠীর রাজকুমারী মাং-ব্জা খ্রি-মো-ম্ন্যেন-ল্দোং-স্তেংকে বিবাহ করেন। স্রোং-ব্ত্সন-স্গাম-পোর অপর এক রাণী ভ্রিকুটী দেবী দ্বারা নির্মিত এক নয়তল বিশিষ্ট প্রাসাদে মাং-ব্জা খ্রি-মো-ম্ন্যেন-ল্দোং-স্তেংয়ের গর্ভে গুং-স্রোং-গুং-ব্ত্সন জন্মগ্রহণ করেন। 

## পরিবার

গুং-স্রোং-গুং-ব্ত্সন তেরো বছর বয়সে আঝা মাং-মো-র্জেকে বিবাহ করেন এবং তাদের খ্রি-মাং-স্লোন-র্ত্সান নামে এক পুত্র সন্তানের জন্ম হয়। পরবর্তীকালে স্রোং-ব্ত্সন-স্গাম-পোর মৃত্যু হলে খ্রি-মাং-স্লোন-র্ত্সান তিব্বত সাম্রাজ্যের সম্রাট হন।

## রাজত্ব

গুং-স্রোং-গুং-ব্ত্সনের তেরো বছর বয়স হলে স্রোং-ব্ত্সন-স্গাম-পো তাকে সিংহাসন ছেড়ে দেন। গুং-স্রোং-গুং-ব্ত্সন পাঁচ বছর রাজত্ব করেন ও আঠারো বছর বয়সে তার মৃত্যু হলে স্রোং-ব্ত্সন-স্গাম-পো আবার রাজ্যভারের দায়িত্ব গ্রহণ করেন।  কিন্তু এই ঘটনার সময়কাল সম্বন্ধে জানা যায়নি। গুং-স্রোং-গুং-ব্ত্সনের মৃত্যুর পর তার পিতামহ গ্নাম-রি-স্রোং-ব্ত্সনের সমাধির বামদিকে তাকে সমাহিত করা হয়। 

## তথ্যসূত্র

বিষয়শ্রেণী:৭ম শতাব্দীতে জন্ম
বিষয়শ্রেণী:৭ম শতাব্দীতে মৃত্যু
বিষয়শ্রেণী:তিব্বতীয় সম্রাট
বিষয়শ্রেণী:তিব্বতের ইতিহাস
বিষয়শ্রেণী:তিব্বতী ব্যক্তি
ক্লিনটন সড়ক

thumb|300px|ক্লিনটন সড়ক
**ক্লিনটন সড়ক** নিউ জার্সির পাজায়িক কাউন্টির ওয়েস্ট মিলফোর্ডে অবস্থিত। এ সড়কের গতিপথ সাধারনত উত্তর থেকে দক্ষিণ দিকে। নিউফাউন্ডল্যান্ডের কাছাকাছি রোট ২৩ থেকে শুরু হয়ে উত্তর দিকে গ্রিনউড লেক হয়ে টানা দশ মাইল (১৬ কিমি.) সড়কটি চলমান।

ক্লিনটন সড়ক ও এর আশেপাশের জায়গাগুলো বছরের পর বছর ধরে বিভিন্ন কিংবদন্তির জন্য কুখ্যাতি অর্জন করেছে। উদাহরণস্বরুপ, এ সড়কটিতে অনেকেই ভূত , অদ্ভুত জীব-জন্তু দেখা এবং স্থানটি ডাকিনী, স্যাটানিক ও ক্যু ক্লাক্স ক্লানদের অভয়ারন্য বলে অভিযোগ করেছেন। এছাড়াও গুজব রয়েছে পেশাদার খুনী ও সিরিয়াল কিলাররা মানুষ হত্যা করে সড়কের পাশের জঙ্গলে লুকিয়ে রাখে; এরকম গুজব ছড়িয়েছিল এরকম একটি ঘটনায় এই সড়কের পাশ থেকে একটি মৃতদেহ উদ্ধারকে কেন্দ্র করে। ওইয়ার্ড এনজি ম্যাগাজিনের নিয়মিত আলোচনার বিষয় হচ্ছে এ সড়কের অস্বাভাবিক ঘটনাসমূহ। স্থানীয় পুলিস প্রধানের ভাষ্যমতে, “সড়কটি অত্যন্ত লম্বা এব জনশূন্য; আর এ কারণেই মানুষের কাল্পনিক কাহিনীগুলো আরো বেশি ছড়িয়েছে ও বিশ্বাসযোগ্য করে তুলেছে।”

সড়কের আশেপাশে অল্পকয়েক সংখ্যক বাড়ি রয়েছে যদিও সেগুলো একটি অপরটি থেকে বেশ দূরে দূরে অবস্থিত এবং সড়কের পাশের জায়গাগুলো এখনো অনুন্নত রয়ে গেছে। এগুলোর মালিক হয় কোন কম্পানি বা সরকার। সড়কটিও চাপা দুই-লেন বিশিষ্ঠ হাইওয়ে ও নিয়ন্ত্রণ ব্যবস্থা নেই বললেই চলে। এছাড়া সড়কটি নিউ জার্সি কাউন্টি হাইওয়ে সিস্টেমের অওতাধীনও নয়; তারপরও এখানে কিছ কাজ করা হয়েছিল। এ সড়কে সবচেয়ে ব্যস্ততম দিনেও যানজট দেখা যায় না বললেই চলে।

## তথ্যসূত্র

## বহিঃসংযোগ
* Clinton Road at ''Weird NJ''
* Clinton Road at Lost Destinations

বিষয়শ্রেণী:মার্কিন যুক্তরাষ্ট্রের যোগাযোগ ব্যবস্থা
বিষয়শ্রেণী:মার্কিন যুক্তরাষ্ট্রের অস্বাভাবিক স্থান
মিথস অফ হিন্দুজ অ্যান্ড বুদ্ধিস্টস

***মিথস অফ হিন্দুজ অ্যান্ড বুদ্ধিস্টস*** (১৯১৩) হল ভগিনী নিবেদিতা ও আনন্দ কে. কুমারস্বামীর লেখা একটি বই।

## প্রেক্ষাপট
স্বামী বিবেকানন্দের ডাকে সাড়া দিয়ে ভগিনী নিবেদিতা ১৮৯৮ সালে ভারতে আসেন। বিবেকানন্দের বন্ধু ও ভক্ত জোসেফিন ম্যাকলাউড বিবেকানন্দকে জিজ্ঞাসা করেন, নিবেদিতা কীভাবে তাকে সাহায্য করতে পারেন। বিবেকানন্দ উত্তর দেন, "ভারতকে ভালবেসে"। এই সময় নিবেদিতা ভারতীয়দের ইতিহাস, সংস্কৃতি, বৈদিক ধর্ম, হিন্দুধর্ম ও বৌদ্ধধর্ম সম্পর্কে বেশ কিছু বই লেখেন।

## পুরাণ
এই বইতে লেখক হিন্দু ও বৌদ্ধ সাহিত্য থেকে কিছু পুরাণ ও গল্প বর্ণনা করেছেন। অবনীন্দ্রনাথ ঠাকুরের তত্ত্বাবধানে আঁকা বেশ কিছু জলরং ছবি এই বইতে অন্তর্ভুক্ত হয়। অবনীন্দ্রনাথ নিজেও এই বইয়ের কয়েকটি ছবি এঁকে দেন।

এই বইতে যে পুরাণ ও গল্পগুলি রয়েছে, সেগুলি হল –
* ইন্দো-আর্য জাতির পুরাণ
* রামায়ণ
* মহাভারত
* কৃষ্ণ
* বুদ্ধ
* শিব
* পুরাণ, মহাকাব্য ও বেদ থেকে গৃহীত অন্যান্য গল্প

## পাদটীকা

## বহিঃসংযোগ
* Full book at Archive.org

বিষয়শ্রেণী:ভগিনী নিবেদিতা
বিষয়শ্রেণী:১৯১৩-এর বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
মাতৃরূপা কালী

***মাতৃরূপা কালী*** (মূল ইংরেজিতে: ***কালী দ্য মাদার***) (১৯০০) হল ভগিনী নিবেদিতার লেখা *কালী দ্য মাদার* ইংরেজি বইয়ের বঙ্গানুবাদ। স্বামী অমলেশানন্দ বইটির বঙ্গানুবাদ করেন। হিন্দুদের বিশ্বাস অনুযায়ী, দেবী কালী তাঁর পূজকদের সবরকম ভয় ও বিপদ থেকে মুক্তি দেন। এই বইতে নিবেদিতা দেবী কালীর কথা আলোচনা করেছেন।

## অধ্যায়
* প্রতীকতত্ত্ব
* শিবস্বরূপ
* কালীর দুই সাধক
* মাতৃ-আহ্বান
* দক্ষিণেশ্বর দর্শন
* একটি কথোপকথন
* কালীমাতার গল্প
* মৃত্যুরূপা মাতা (স্বামী বিবেকানন্দের রচনা)

## পাদটীকা

## বহিঃসংযোগ
* Full text available at Sacred Text

বিষয়শ্রেণী:ভগিনী নিবেদিতা
বিষয়শ্রেণী:ভারতীয় বই
বিষয়শ্রেণী:১৯০০-এর অ-কল্পকাহিনী বই
বিষয়শ্রেণী:ইংরেজি ভাষার বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:১৯শ শতাব্দীর ভারতীয় বই
ওয়েংচেন গোংঝু

[থাম্ব|ডান|280px|মধ্যে [স্রোং-ব্ত্সন-স্গাম-পো ও তাঁর দুই রাণী ডানদিকে ওয়েংচেন গোংঝু ও বামদিকে ভৃকুটী দেবী]]

**ওয়েংচেন গোংঝু** (চীনা: 文成公主, পিনয়িন: *Wénchéng Gōngzhǔ*) (জন্ম ? - মৃত্যু ৬৮০ খ্রিষ্টাব্দ)  চীনের ট্যাং সম্রাট ট্যাং তাইজংয়ের ভ্রাতুষ্পুত্রী ও তিব্বত সম্রাট স্রোং-ব্ত্সন-স্গাম-পোর পত্নী ছিলেন।

## স্রোং-ব্ত্সন-স্গাম-পোর সাথে বিবাহ

৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তার বিবাহের প্রার্থনা স্বীকার করেন।  কিন্তু তিব্বত থেকে প্রাপ্র রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তার ভ্রাতুষ্পুত্রী ওয়েংচেন গোংঝুকে তার হাতে দিতে বাধ্য হন।  ওয়েংচেন গোংঝু ৬৪১ খ্রিষ্টাব্দে তিব্বতে পৌছলে তার বিবাহ হয়।

## বিবাহের গুরুত্ব
[থাম্ব|ডান|198px|[স্রোং-ব্ত্সন-স্গাম-পো ও তাঁর দুই রাণী ওয়েংচেন গোংঝু ও ভৃকুটী দেবী]]

এই বিবাহের ফলে দুই নবগঠিত সাম্রাজ্যের মধ্যে শান্তি স্থাপিত হয়। বৌদ্ধ ধর্মাবলম্বী ওয়েংচেন গোংঝুর আগমণের ফলে তিব্বতে বৌদ্ধ ধর্ম প্রবেশ করে। ওয়েংচেন গোংঝু বিবাহের চুক্তি হিসেবে প্রচুর সোনা, গয়না, রেশম, পোর্সেলিন, ধর্মগ্রন্থ ও চিকিৎসাবিদ্যার বই তিব্বতে নিয়ে আসেন।  এছাড়াও তার আগমণের ফলে চীনের কৃষি কৌশল, কৃষি যন্ত্রপাতি, ধাতুবিদ্যা, কাগজ ও কালি প্রস্তুতির কৌশল, বয়নশিল্প তিব্বতে প্রবেশ করে। 

## তিব্বতে সম্মাননা

ওয়েংচেন গোংঝু চীন থেকে বহু বুদ্ধমূর্তি সঙ্গে আনলে সেগুলিকে স্থান দেওয়ার জন্য স্রোং-ব্ত্সন-স্গাম-পো তার জন্য লাসা শহরে জোখাং নির্মাণ করেন।  তিব্বতে ওয়েংচেন গোংঝুকে *দ্রোলমা* বা তারার অবতার *সাদা তারা* বা *দোল-কার* হিসেবে পূজা করা হয়ে থাকে।  প্রতি তিব্বতি বছরের চতুর্থ মাসের ও দশম মাসের পঞ্চদশ দিনে ওয়েংচেন গোংঝুর সম্মানে তিব্বতে উৎসব হয়।

## তথ্যসূত্র

## আরো পড়ুন

* Jiawei Wang, Nimajianzan (1997), The historical status of China's Tibet
* Beckwith, Christopher I (1987). *The Tibetan Empire in Central Asia.* Princeton: Princeton University Press.
* Dowman, Keith. *The Power-places of Central Tibet: The Pilgrim's Guide* (1988) Routledge & Kegan Paul, London and New York. 
* Laird, Thomas. *The Story of Tibet: Conversations with the Dalai Lama* (2006) Grove Press, New York. 
* Powers, John. *History as Propaganda: Tibetan Exiles versus the People's Republic of China* (2004) Oxford University Press. 
* Richardson, Hugh E. (1965). "How Old was Srong Brtsan Sgampo" *Bulletin of Tibetology* 2.1. pp 5–8.
* Richardson, Hugh E. (1997). "Mun Sheng Kong Co and Kim Sheng Kong Co: Two Chinese Princesses in Tibet." *The Tibet Journal*. Vol. XXII, No. 1. Spring 1997, pp.&nbsp;3–11.

বিষয়শ্রেণী:তিব্বতীয় সম্রাজ্ঞী
বিষয়শ্রেণী:পৌরাণিক রাজকুমারী
বিষয়শ্রেণী:৬৮০-এ মৃত্যু
বিষয়শ্রেণী:ট্যাং রাজবংশের রাজকুমারী
বিষয়শ্রেণী:৭ম শতাব্দীতে জন্ম
বিষয়শ্রেণী:৭ম শতাব্দীর চীনা ব্যক্তি
বিষয়শ্রেণী:৬২৮-এ জন্ম
বিষয়শ্রেণী:৬৮০-এর দশকে মৃত্যু
বিষয়শ্রেণী:বৌদ্ধধর্ম সম্পর্কিত বিতর্ক
শহিদ ক্ষুদিরাম মেট্রো স্টেশন

**শহীদ ক্ষুদিরাম মেট্রো স্টেশন** হল কলকাতা মেট্রোর একটি স্টেশন। এটি দক্ষিণ কলকাতার গড়িয়া অঞ্চলে অবস্থিত। স্টেশনটি বাঙালি স্বাধীনতা সংগ্রামী ক্ষুদিরাম বসুর নামে নামাঙ্কিত। ইস্টার্ন মেট্রোপলিটান বাইপাসের পশ্চিমে প্রণবানন্দ রোড ও গড়িয়া স্টেশন রোডের মাঝে উড়াল পথে এই স্টেশনটি অবস্থিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:২০১০-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
কবি নজরুল মেট্রো স্টেশন

**কবি নজরুল মেট্রো স্টেশন** হল কলকাতা মেট্রোর একটি স্টেশন। এই স্টেশনটির আগে নাম ছিল **গড়িয়াবাজার মেট্রো স্টেশন**। স্টেশনটি কবি কাজী নজরুল ইসলামের নামে নামাঙ্কিত। এটি দক্ষিণ কলকাতার গড়িয়া অঞ্চলে অবস্থিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:কাজী নজরুল ইসলাম
গীতাঞ্জলি মেট্রো স্টেশন

**গীতাঞ্জলি মেট্রো স্টেশন** হল কলকাতা মেট্রোর একটি স্টেশন। এটি দক্ষিণ কলকাতার নাকতলা অঞ্চলে অবস্থিত। স্টেশনটির আগেকার নাম ছিল **নাকতলা মেট্রো স্টেশন**। স্টেশনটি রবীন্দ্রনাথ ঠাকুরের *[[গীতাঞ্জলি]]* কাব্যগ্রন্থের নামে নামাঙ্কিত। উল্লেখ্য, এই কাব্যগ্রন্থের ইংরেজি অনুবাদের জন্য রবীন্দ্রনাথ নোবেল পুরস্কার পেয়েছিলেন।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
মাস্টারদা সূর্য সেন মেট্রো স্টেশন

**মাস্টারদা সূর্য সেন মেট্রো স্টেশন** হল কলকাতা মেট্রোর একটি স্টেশন। স্টেশনটির আগেকার নাম ছিল **বাঁশদ্রোণী মেট্রো স্টেশন**। এটি দক্ষিণ কলকাতার বাঁশদ্রোণী অঞ্চলে অবস্থিত। স্টেশনটি স্বাধীনতা সংগ্রামী মাস্টারদা সূর্য সেনের নামে নামাঙ্কিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
মায়া লিন

**মায়া ইয়াং লিন** একজন মার্কিন স্থাপত্যবিষয়ক নকশাবিদ যিনি ভাস্কর্য ও প্রাকৃতিক চিত্রাবলি জন্য পরিচিত। তিনি বেশি পরিচিত ভিয়েতনাম যুদ্ধে নিহত যুক্তরাষ্ট্রের সেনাবাহিনীর সদস্যদের স্মরণে ওয়াশিংটন ডিসিতে স্থাপিত ভিয়েতনাম ভেটেরানস মেমোরিয়াল নামক স্থাপত্যের জন্য।

## ব্যক্তিগত জীবন
মায়া লিনের জন্ম ওহাইও এর এথেন্সে। যুক্তরাষ্ট্রে ১৯৫৯ সালে জন্ম নেওয়া মায়া লিনের বাবা হেনরি হুয়ান লিন ছিলেন ওহাইও স্টেট ইউনিভার্সিটির চারুকলা বিভাগের শিক্ষক।

## লেখাপড়া
ইয়েল বিশ্ববিদ্যালয় থেকে ১৯৮১ সালে ব্যাচেলর অফ আর্টস ও ১৯৮৬ সালে মাস্টার্স অফ আর্কিটেকচার সম্পন্ন করেন। ইয়েল বিশ্ববিদ্যালয়, হার্ভার্ড বিশ্ববিদ্যালয়, উইলিয়ামস কলেজ এবং স্মিথ কলেজ থেকে বিশেষ সম্মানসূচক ডিগ্রি লাভ করেন। এ ছাড়া তিনি ইয়েল ইউনিভার্সিটি থেকে চারুকলা বিষয়ে সবচেয়ে কম বয়সী সম্মানসূচক পিএইচডি ডিগ্রি অর্জন করেছেন।

## ভিয়েতনাম ভেটেরানস মেমোরিয়াল
thumb|right|220px|মায়া লিনের ভিয়েতনাম ভেটেরানস মেমোরিয়ালের আসল ডিজাইন
১৯৮১ সালে ২১ বছর বয়সে ১৪৪১ জন প্রতিযোগিকে হারিয়ে লিন ভিয়েতনাম ভেটেরানস মেমোরিয়ালের ডিজাইনের জন্য পুরস্কার জিতেন। 
 
## অন্যান্য কাজ
মায়া লিন নিউ ইয়র্কে নিজের স্টুডিওতে যে কাজগুলো করেছেন তার মধ্যে আছে যুক্তরাষ্ট্রের সিভিল রাইটস মেমোরিয়াল মনটগমারি, আলাবামা এবং মিশিগান বিশ্ববিদ্যালয়ের ওয়েভ ফিল্ড।

## সংস্করণ
* *Maya Lin: Topologies (Artist and the community)* (1998) 
* *Maya Lin: [American Academy in Rome, 10 dicembre 1998-21 febbraio 1999]* (1998) 
* *Timetable: Maya Lin* (2000) ASIN B000PT331Y (2002, )
* *Boundaries* (2000)  (2006, )

## তথ্যসূত্র

## বহিঃসংযোগ

* Mayalin.com, Main site for Maya Lin Studio.
* Biography, interviews, essays, artwork images and video clips  from PBS series ** Season 1 (2001).
* Peace Chapel  at Juniata College in Huntingdon, PA
* 
* Lin's Earth Day Message of Hope on Earth Day 2006 at The Nature Conservancy
* Confluence Project located at sites in both Washington and Oregon
* Thompson Gale Publishers, Review of her work.
* Maya Lin's public artwork at Penn Station, commissioned by MTA Arts for Transit.
* Maya Lin video profile in the New York Times
* ''Booknotes'' interview with Lin on ''Boundaries'', November 19, 2000.

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন স্থপতি
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের শিল্পী
বিষয়শ্রেণী:ওহাইও থেকে শিল্পী
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:১০০ কমিটির সদস্য
বিষয়শ্রেণী:অ্যাথেন্স, ওহাইও থেকে মানুষ
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:ভিয়েতনাম যুদ্ধ
বিষয়শ্রেণী:নারী স্থপতি
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রোম পুরস্কার বিজয়ী
বিষয়শ্রেণী:২০শ শতাব্দীর মার্কিন নারী শিল্পী
বিষয়শ্রেণী:মার্কিন নারী স্থপতি
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
নেতাজি মেট্রো স্টেশন

**নেতাজি মেট্রো স্টেশন** হল কলকাতা মেট্রোর  দক্ষিণেশ্বর-কবি সুভাষ লাইন এর একটি স্টেশন। এটি দক্ষিণ কলকাতার কুঁদঘাট অঞ্চলের বাস স্টপের অপরদিকে অবস্থিত। স্টেশনটি স্বাধীনতা সংগ্রামী নেতাজি সুভাষচন্দ্র বসুর নামে নামাঙ্কিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:সুভাষচন্দ্র বসুর স্মারক
বিষয়শ্রেণী:সুভাষচন্দ্র বসু
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
মহানায়ক উত্তমকুমার মেট্রো স্টেশন

থাম্ব|alt=কলকাতা মেট্রো|টালিগঞ্জ মেট্রো স্টেশন
**মহানায়ক উত্তমকুমার মেট্রো স্টেশন** হল কলকাতা মেট্রোর একটি স্টেশন। স্টেশনটির আগেকার নাম **টালিগঞ্জ মেট্রো স্টেশন** (১৯৮৬ - ২০০৯)। স্টেশনটি বাংলা চলচ্চিত্রের জনপ্রিয় অভিনেতা উত্তমকুমারের নামে নামাঙ্কিত। স্টেশনটি আগে কলকাতা মেট্রোর দক্ষিণ টার্মিনাল ছিল। এই স্টেশনের পাশে মেট্রোর একটি কারশেড আছে। স্টেশনের পশ্চিমে টালিগঞ্জ গল্‌ফ ক্লাব, পূর্বে রয়্যাল ক্যালকাটা গল্‌ফ ক্লাব এবং দক্ষিণে দেশপ্রাণ শাসমল রোড ও নেতাজি সুভাষচন্দ্র বসু রোডের সংযোগস্থলের কাছে অবস্থিত আইটিসি সংগীত রিসার্চ অ্যাকাডেমি।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
রবীন্দ্র সরোবর মেট্রো স্টেশন

**রবীন্দ্র সরোবর মেট্রো স্টেশন** হল কলকাতা মেট্রোর একটি স্টেশন। স্টেশনটি শ্যামাপ্রাসাদ মুখোপাধ্যায় রোড ও চারুচন্দ্র অ্যাভিনিউ-এর সংযোগস্থলে টালিগঞ্জ রেল স্টেশনের পাশে অবস্থিত। স্টেশনটি দক্ষিণ কলকাতায় অবস্থিত জাতীয় হ্রদ রবীন্দ্র সরোবরের কাছে অবস্থিত।

## আরও দেখুন
* রবীন্দ্র সরোবর (কলকাতা)
* রবীন্দ্র সরোবর স্টেডিয়াম

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:১৯৮৬-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
ডেভিড সিলভা

**ডেভিড হোসুই হিমিনেজ সিলভা** (, ; জন্ম ৮ জানুয়ারি ১৯৮৬) একজন স্পেনীয় ফুটবলার যিনি ম্যানচেস্টার সিটি এবং স্পেন জাতীয় দলের হয়ে খেলেন। সিলভা প্রধানত অ্যাটাকিং মিডফিল্ডার হিসেবে খেলে থাকেন, তবে তিনি কখনও কখনও উইঙ্গার বা সেকেন্ড স্ট্রাইকার হিসেবেও খেলেন।

২০ বছর বয়স থেকেই তিনি স্পেন জাতীয় দলের সদস্য। তিনি সেই দলের সদস্য ছিলেন যা টানা তিনটি আন্তর্জাতিক প্রতিযোগিতায় শিরোপা জিতে: উয়েফা ইউরো ২০০৮, ২০১০ ফিফা বিশ্বকাপ এবং উয়েফা ইউরো ২০১২।

সিলভা তার পেশাদার কর্মজীবনের ছয় বছরই কাটিয়েছেন ভালেনসিয়ায়। এই দলের হয়ে তিনি ১৫০টিরও বেশি খেলায় মাঠে নামেন এবং ২০০৮ সালে একটি কোপা দেল রেই শিরোপা জিতেন। ২০১০ সালে তিনি প্রিমিয়ার লিগের ক্লাব ম্যানচেস্টার সিটিতে যোগ দেন। পাসিং দক্ষতা এবং বল দখলে রাখার ক্ষমতার কারণে তার সতীর্থরা তাকে “মার্লিন” (Merlin) নামে ডেকে থাকেন। সিটিতে যোগ দেওয়ার পর থেকে তিন মোসুমে ১০০টিরও বেশি খেলায় মাঠে নামেন সিলভা। দলের হয়ে তিনি ২০১১ সালে এফএ কাপ এবং ২০১১–১২ মৌসুমে প্রিমিয়ার লিগ শিরোপা জিতেন।

## কর্মজীবনের পরিসংখ্যান
### ক্লাব

### আন্তর্জাতিক

## অর্জন
### ক্লাব

;ভালেনসিয়া
*কোপা দেল রেই: ২০০৭–০৮

;ম্যানচেস্টার সিটি
*প্রিমিয়ার লিগ: ২০১১–১২, ২০১৩–১৪
*এফএ কাপ: ২০১০–১১
*ফুটবল লিগ কাপ: ২০১৩-১৪
*এফএ কমিউনিটি শিল্ড: ২০১২

## তথ্যসূত্র

## বহিঃসংযোগ

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:সেলতা ভিগোর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০০৯ ফিফা কনফেডারেশন্স কাপের খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:সোসিয়েদাদ দেপোর্তিভা এইবারের খেলোয়াড়
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:ভালেনসিয়া ফুটবল ক্লাব মেস্তায়ার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
ভৃকুটী দেবী

[thumb|right|280px|মধ্যে [স্রোং-ব্ত্সন-স্গাম-পো ও তাঁর দুই রাণী ডানদিকে ওয়েংচেন গোংঝু ও বামদিকে ভৃকুটী দেবী]]
**ভৃকুটী দেবী** (নেপালী: भृकुटी) বা **খ্রি-ব্ত্সুন** (ওয়াইলি: Khri-btsun) বা **ভেলসা ত্রিত্সুন**  বা **বেসা**  লিচ্ছবি রাজ্যের রাজকন্যা ও তিব্বত সম্রাট স্রোং-ব্ত্সন-স্গাম-পোর প্রথম পত্নী ছিলেন।

## পরিবার
বিভিন্ন তিব্বতী সূত্রতে ভৃকুটীকে লিচ্ছবি রাজা প্রথম শিবদেবের উত্তরাধিকারী অংশুবর্মার কন্যা হিসেবে বর্ণনা করা হয়েছে। সেই অনুযায়ী তিব্বত সম্রাট স্রোং-ব্ত্সন-স্গাম-পোর সঙ্গে তার বিবাহ ৬২৪ খ্রিষ্টাব্দের পূর্বে হয়েছে বলে মনে করা হয়। একাদশ কির-তি রিন-পো-ছে ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শোর () মতে এই বিবাহ ৬৩২ খ্রিষ্টাব্দে হয়েছিল। 

কিছু তিব্বতি কিংবদন্তি অনুসারে, গো-চা নামক নেপালের রাজার ব্রি-ব্তুম্ন বা ভৃকুটী নামক কন্যা ছিল। সিলভান লেভির মতে গো-চা বলতে উদয়বর্মন বোঝানো হয়েছে।  সম্ভবত উদয়বর্মন এবং লিচ্ছবি রাজা প্রথম শিবদেবের পুত্র, অংশুবর্মার উত্তরাধিকারী ও নরেন্দ্রদেবের পিতা উদয়দেব একই ব্যক্তি। সেই অনুযায়ী ভৃকুটী নরেন্দ্রদেবের ভগিনী ছিলেন।

জিউ ট্যাংসু গ্রন্থ অনুযায়ী  泥婆羅 (নিপোলুয়ো) বা নেপালে লিচ্ছবি রাজকুমার নরেন্দ্রদেবের পিতার মৃত্যু হলে নরেন্দ্রদেবের জৈষ্ঠ্যতাত বিষ্ণুগুপ্ত সিংহাসন দখল করে নেন।  নরেন্দ্রদেবকে তিব্বত সম্রাট স্রোং-ব্ত্সন-স্গাম-পো আশ্রয় দেন ও ৬৪১ খ্রিষ্টাব্দে তকে নেপালে নিজের রাজ্য দখলে সহায়তা করেন। 

## প্রাসাদ ও বৌদ্ধ মন্দির নির্মাণ
বিবাহের যৌতুক হিসেবে বৌদ্ধ ধর্মাবলম্বী ভৃকুটী নেপাল থেকে বুদ্ধমূর্তি, চিত্রকলা ও হস্তশিল্পী নেওয়ারীদের তিব্বতে নিয়ে যান। ভৃকুটী দেবীর আদেশে নেপালি কারিগরেরা লাসার মার্পো-রি বা লাল পাহাড়ে মার-পো-রি ফো-দ্রাং বা লাল রাসাদ নির্মাণ করেন। ভৃকুটী সম-য়ে বৌদ্ধবিহার তুব-ওয়াং ও অন্যান্য মূর্তি নির্মাণ করান। তার আদেশে বিখ্যাত নেপালি শিল্পী *থ্রো-উও* রামোচে বৌদ্ধবিহারে অবলোকিতেশ্বরের *থুংজি-চেন-পো-রাং-জুং-ঙ্গা-ল্দান* মূর্তি বা মনুবজ্রের জোওয়ো মিক্যো দোরজের মূর্তিটি নির্মাণ করেন। স্রোং-ব্ত্সন-স্গাম-পো ও ভৃকুটী নেপাল থেকে আনা বুদ্ধের চিত্রগুলি ও অপর রাণী ওয়েংচেন গোংঝুর চীন থেকে আনা বুদ্ধমূর্তিগুলিকে কে রাখার জন্য গ্ত্সুগ-লাগ-খাং (জ্ঞানের প্রাসাদ) নির্মাণ করেন, যা পরবর্তীকালে জোখাং নামে বিখ্যাত হয়। 

## তিব্বতে সম্মাননা
তিব্বতে ভৃকুটী দেবিকে *দ্রোলমা* বা তারার অবতার *সবুজ তারা* বা *দোল-জাং* হিসেবে পূজা করা হয়ে থাকে। 

## পাদটীকা


## তথ্যসূত্র

## আরো পড়ুন
* Richardson, Hugh E. (1997). "Mun Sheng Kong Co and Kim Sheng Kong Co: Two Chinese Princesses in Tibet." *The Tibet Journal*. Vol. XXII, No. 1. Spring 1997, pp.&nbsp;3–11.
* Richardson, Hugh E. (1965). "How Old was Srong Brtsan Sgampo" *Bulletin of Tibetology* 2.1. pp 5–8.

বিষয়শ্রেণী:৭ম শতাব্দীতে জন্ম
বিষয়শ্রেণী:৭ম শতাব্দীতে মৃত্যু
বিষয়শ্রেণী:তিব্বতীয় সম্রাজ্ঞী
বিষয়শ্রেণী:নেপালি রাজকুমারী
বিষয়শ্রেণী:তিব্বতীয় বৌদ্ধ
বিষয়শ্রেণী:তিব্বতের ইতিহাস
বিষয়শ্রেণী:নেপালের ইতিহাস
ভুতুড়ে বাড়ি

[thumb|300px|ইংল্যান্ডের [বোরলি রেকটোরি|বোরলি রেকটোরিকে ভুতুড়ে বাড়ি হিসেবে মনে করা হয়।]]
একটি **ভুতুড়ে বাড়ি** বা **পোড়া বাড়ি** হলো সেই সকল বাড়ি বা ভবন, যা সেই সম্পত্তির সাথে পরিচিত বা কোন সাবেক বাসিন্দাদের মৃত আত্মা বা ভূত দ্বারা অধ্যুষিত বলে মনে করা হয়। এক্ষেত্রে মৃতের আত্মাতে পূর্বের কোন মানসিকতা এবং আত্মার মধ্যে পূর্বের কোন হিংসাত্মক বা বিয়োগান্তক ঘটনা যা অতীতে উক্ত ভবনে সম্পন্ন হয়েছিল; যেমন, খুন, দূর্ঘটনায় মৃত্যু, বা আত্মহত্যা ইত্যাদি যুক্ত হয়। এসব ক্ষেত্রে বৈজ্ঞানীক ব্যখ্যা হলো, পুরাতন বাড়িগুলোতে বিষাক্ত কিছু পদার্থ থাকে যা থেকে মানুষ তার অবচেতন মনে বিভিন্ন শব্দ শুনতে পেয়েছে বলে মনে করে, স্বপ্নের মধ্যে হাটাহাটি করে বা কোন কোন সময় হ্যালোসিনেশনে ভোগে।

যাইহোক, ২০০৫ সালে গ্যালাপ কম্পানির একটি জড়িপে দেখা গেছে, ৩৭ শতাংশ আমেরিকান, ২৮ শতাংশ কানাডিয়ান ও ৪০ শতাংশ ব্রিটিশ বিশ্বাস করে ভুতুড়ে বাড়ির অস্তিত্ব রয়েছে এবং কোন ভবন বা বাড়ি ভূতুরে হতে পারে।

## সম্ভাব্য কারণ
বিজ্ঞান লেখক টেরেন্স হিন্সের মতে, ঠান্ডা আবহাওয়া, মচমচ শব্দ ও অদ্ভুত শব্দ যে কোন বাড়িতেই থাকতে পারে, বিশেষ করে বাড়িটি যদি হয় পুরাতন এবং এই সকল শব্দকে খুব সহজেই মানুষ অস্বাভাবিক শব্দ বা বাড়িতে আত্না রয়েছে বলে ভুল করে।

সন্দেহপ্রবণ তদন্তকারী জো নিকেলে লিখেছেন যে, তিনি যে সকল তদন্ত করেছেন তার প্রায় সবগুলোতেই তিনি ভূতুরে ঘটনার সম্ভাব্য কারণ হিসেবে শারীরিক বিভ্রম, সপ্নের মধ্যে হাঁটা এবং মনের প্রভাব ইত্যাদি বিষয়াদি খুঁজে পেয়েছেন। নিকলের মতে, এসব ঘটনায় বিভিন্ন ধরনের উপদেশ ও বিভিন্ন বির্তক, ঘটনা হৃদয়ঙ্গম করতে গুরুত্বপূর্ণ ভূমিকা পালন করে। নিকেল আরো বলেন, মানুষ যখন কোন অস্বাভাবিক ঘটনা আশা করে এবং এটি সবসময় তার হৃদয়ে প্রতিধ্বনিত হয়, তখন সে ঘটনাস্থলে গিয়েও অবচেতন মনে তার আশানুরুপ ঘটনাই দেখতে পায়।

বিষবিদ্যায় পারদর্শী আলবার্ট ডোনে বিশ্বাস করেন যে, ভুতুড়ে বাড়ির ঘটনায় শিকারের দেহে কার্বন মনোক্সাইড, কীটনাশক ও ফর্মালডিহাইডের প্রভাবে সে হ্যালুসিনেশন ভূগতে পারে। ডোনে ভিক্টোরিয়া যুগের গ্যাস আলো প্রকোপ ও বিংশ শতাব্দীর ভুতুড়ে বাড়ির মধ্যে যোগাযোগ স্থাপন করে এটিকে, “ভুতুড়ে বাড়ি উপসর্গ” বলে উল্লেখ করেন। ডোনে আরো বলেন, ১৯২০-এর দশকের একটি ম্যাগাজিনে ভুতুড়ে বাড়ির একটি পরিবার নিয়ে প্রতিবেদন প্রকাশ হয়েছিল যাতে কার্বন মনোক্সাইডের কথা উল্লেখ করা হয়। বাড়ির পরিবারের সদস্যরা মাথাব্যথা, ক্লান্তি ও হতাশায় ভূগতেন।

## তথ্যসূত্র
**পদটীকা**

**গ্রন্থপঞ্জি**

* 

## বহিঃসংযোগ

* A Night In A Haunted House Abridged version of a story that appeared in The Southern Literary Messenger, June 1855
* Haunted Houses: The Film Genre That Won't Die
* Hong Kong's Hot Market in "Haunted" Houses
* Find Haunted Places in America

বিষয়শ্রেণী:ভূত
বিষয়শ্রেণী:অস্বাভাবিক স্থান
বিষয়শ্রেণী:ভবন ও স্থাপনা
বিষয়শ্রেণী:ভূতুরে স্থান
বিষয়শ্রেণী:বাড়ির ধরন
সুমপা

**সুমপা** (ওয়াইলি: Sum-pa) বা **সুপি** (蘇毗) বা সুনপো (孫波)  প্রাচীনকালে উত্তর পূর্ব তিব্বতের বসবাসকারী জাতিগোষ্ঠী।

## উৎপত্তি

জিউ ট্যাংশু গ্রন্থের ২২১ অধ্যায় অনুযায়ী সুপি দেশের অধিবাসী সুমপাদের পশ্চিম চিয়াং জাতি থেকে উৎপত্তি হয়েছিল। এই অঞ্চলে বহুকাল ধরে বসবাসকারী চিয়াংরা শাং রাজবংশের প্রধান বিদেশী শত্রু বলে বিবেচিত ছিল। ক্রিষ্টোফার বেকউইথের মতে সুমপা নামটি ইন্দো-ইউরোপীয় ভাষাপরিবার থেকে এসেছে যার অর্থ ছিল রথী। 

## এলাকা

সপ্তন শতাব্দীতে সুমপা রাজ্য পূর্বদিকে হৌমংজিয়া (টা-সাং) গিরিবর্ত্ম থেকে ১৪০০ লি বা ৪৫২ কিলোমিটার দক্ষিণ পশ্চিমে চু-দ্মার নদীর দক্ষিণ তীর  হতে খোটান পর্যন্ত বিস্তৃত। 

## ইতিহাস

তারিম নদী উপত্যকা থেকে প্রাপ্ত ৩০০ খ্রিষ্টপূর্বাব্দের খরোষ্ঠী লিপিতে সুমপাদের *সুপিয়া* নামে বর্ণনা করা হয়েছে। তাদের খোটান রাজ্য আক্রমণকারী হিসেবে বর্ণনা করা হয়েছে। নিয়া ও চের্চেন শহরেও এঁদের উপস্থিতির ইতিহাস রয়েছে। 

সুই রাজবংশের শাসনকালে সুমপা বা সুপিদের সঙ্গে ও রহস্যময় *স্ত্রীরাজ্য* বা *সুবর্ণগোত্র* রাজ্যের সম্পর্ক খুজে পাওয়া যায়।  সুবর্ণগোত্রের এক রাণীর *সু-পি* নাম পাওয়া যায় যার অর্থ সুপিয়ার নারী হতে পারে।

ষষ্ঠ শতাব্দীর শেষে ইয়ার্লুং উপত্যকার উদীয়মান তিব্বতী সম্রাট গ্নাম-রি-স্রোং-ব্ত্সনের শাসনকাল থেকে সুমপারা তিব্বতের সামন্তরাজ্য হিসেবে বিবেচিত হত।  পুরাতন তিব্বতী ধারাবিবরণী অনুসারে স্রোং-ব্ত্সন-স্গাম-পোর মন্ত্রী ম্যাং-মাং-পো-র্জে সম্রাটকে গ্নাম-রি-স্রোং-ব্ত্সনের সামন্ত সুমপা জাতিদের আক্রমণ করা থেকে বিরত থাকার ও তাদের রক্ষা করার উপদেশ দেন কিন্তু পুরাতন তিব্বতী বর্ষানুক্রমিক ইতিবৃত্ত থেকে জানা যায়, ৬২৭ খ্রিষ্টাব্দে স্রোং-ব্ত্সন-স্গাম-পোর আদেশে ম্যাং-মাং-পো-র্জে ঝাংঝুং রাজ্যের সাহায্যে সুমপা জাতিকে পরাজিত করেন।  এরফলে সুমপারা সম্পূর্ণ রূপে তিব্বতের অধীনে এসে পৃথক জাতিসত্তা হারিয়ে ফেলে। তিব্বতীরা তাদের চীনের সঙ্গে পূর্ব সীমান্ত রক্ষা করার জন্য মিন্যাকে পাঠিয়ে দেয়।

জিউ ট্যাংশুর ২২১ অধ্যায় অনুসারে সুমপাদের রাজা মোলিংজান ট্যাং সাম্রাজের অধিনে আসতে চাইলে তিব্বতীরা তাকে হত্যা করেন। তার পুত্র জিনুও চীনের গানসুতে পালিয়ে গিয়ে আশ্রয় নিলে সম্রাট ট্যাং জুয়ানজং তাকে সম্মানিত করেন। জিন ট্যাংশুর ২১৬ অধ্যায়ে বলা হয়েছে সুমপা রাজপুত্র জিনুওলুয়োকে ট্যাং সম্রাট 'হুয়ালহি' উপাধি প্রদান করেন। 

## পাদটীকা



## তথ্যসূত্র

## আরো পড়ুন

* Zeisler, Bettina. (2010). "Ëast of the Moon and West of the Sun? Approaches to a Land with Many Names, North of Ancient India and South of Khotan." In: *The Tibet Journal*, Special issue. Autumn 2009 vol XXXIV n. 3-Summer 2010 vol XXXV n. 2. "The Earth Ox Papers", edited by Roberto Vitali, pp.&nbsp;371–463.

বিষয়শ্রেণী:তিব্বত
বিষয়শ্রেণী:তিব্বতের প্রাচীন জাতি
বিষয়শ্রেণী:এশিয়ার প্রাক্তন রাষ্ট্র
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:তাং রাজবংশ
গ্রীষ্মকালীন অলিম্পিকে টেনিস

**গ্রীষ্মকালীন অলিম্পিকে টেনিস** (ইংরেজি: Tennis at the Summer Olympics) প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেমসের অন্যতম ক্রীড়া বিষয়রূপে চিহ্নিত। ১৮৯৬ সালের অলিম্পিক গেমসের উদ্বোধনী আসরে এ খেলাটির অন্তর্ভুক্তি হয়। মহিলাদের টেনিস বিষয়টি আনুষ্ঠানিকভাবে ১৯০০ সালের অলিম্পিকে প্রথমবারের মতো যুক্ত করা হয়। কিন্তু ১৯২৪ সালের অলিম্পিকে আন্তর্জাতিক লন টেনিস ফেডারেশন ও আন্তর্জাতিক অলিম্পিক কমিটির মধ্যকার শৌখিন খেলোয়াড়দের প্রতিযোগিতায় অংশগ্রহণের বিষয়ে মতানৈক্য ঘটায় পরবর্তী আসরগুলো থেকে টেনিস বাদ দেয়া হয়। পরবর্তীতে ১৯৬৮ ও ১৯৮৪ সালের অলিম্পিকে প্রদর্শিত ক্রীড়া বিষয় হিসেবে ঠাঁই দেয়া হয়। এরপর ১৯৮৮ সালের অলিম্পিকে পূর্ণাঙ্গ পদকের ক্রীড়া হিসেবে অন্তর্ভুক্ত হয়ে অদ্যাবধি অনুষ্ঠিত হচ্ছে।

লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিসে বর্তমান চ্যাম্পিয়নধারী হিসেবে রয়েছেন - পুরুষ এককে অ্যান্ডি মারে, প্রমিলা এককে সেরেনা উইলিয়ামস; পুরুষ দ্বৈতে বব ব্রায়ান-মাইক ব্রায়ান, প্রমিলা দ্বৈতে সেরেনা উইলিয়ামস-ভেনাস উইলিয়ামস এবং মিশ্র দ্বৈতে ভিক্টোরিয়া আজারেঙ্কা-ম্যাক্স মিরনি।

## ইতিহাস
১৮৯৬, ১৯০০, ১৯০৪, ১৯৮৮ ও ১৯৯২ সালের আসরের টেনিস বিষয়ে সেমি-ফাইনালে পরাজিত খেলোয়াড়দেরকে ব্রোঞ্জপদক দেয়া হয়েছে। অন্যান্য আসরে ব্রোঞ্জপদকের জন্য ৩য় স্থান নির্ধারণী খেলায় প্রতিদ্বন্দ্বিতা করতে হয়েছে। ২০০৪ সালের এথেন্স অলিম্পিক থেকে প্রাপ্ত ফলাফলের ভিত্তিতে এটিপি এবং ডব্লিউটিএ কর্তৃপক্ষ তাদের বিশ্ব র‌্যাঙ্কিং প্রথায় যুক্ত করেছে।

বিভিন্ন আসরে খেলার মাঠের প্রকৃতি ভিন্নতর হয়েছে। ১৯৮৪ থেকে প্রত্যেক আসরে (হার্ড কোর্টে) অনুষ্ঠিত হলেও ব্যতিক্রম ছিল ১৯৯২ (ক্লে কোর্ট) ও ২০১২ (গ্রাস কোর্ট) সালের আসরে। মাঠের পরিবর্তনের ফলে খেলোয়াড়েরা সুবিধা-অসুবিধার মুখোমুখি হন, যান অলিম্পিকের অন্য কোন ক্রীড়ায় দেখা যায় না।

## তথ্যসূত্র

## বহিঃসংযোগ
* Olympic Tennis Event website (আন্তর্জাতিক টেনিস ফেডারেশন)

বিষয়শ্রেণী:গ্রীষ্মকালীন অলিম্পিকে টেনিস
বিষয়শ্রেণী:টেনিস প্রতিযোগিতা
বিষয়শ্রেণী:বহু-ক্রীড়া প্রতিযোগিতায় টেনিস
বিষয়শ্রেণী:গ্রীষ্মকালীন অলিম্পিকে ক্রীড়া
কালীঘাট মেট্রো স্টেশন

**কালীঘাট মেট্রো স্টেশন** হল কলকাতা মেট্রোর একটি স্টেশন। এটি দক্ষিণ কলকাতার কালীঘাট অঞ্চলে শ্যামাপ্রসাদ মুখোপাধ্যায় রোড এবং রাসবিহারী মোড়ের কাছে অবস্থিত। এই স্টেশন এবং এর পরবর্তী স্টেশন যতীন দাস পার্ক হিন্দুদের বিখ্যাত তীর্থস্থান ঐতিহাসিক কালীঘাট মন্দিরের সঙ্গে অবশিষ্ট কলকাতার রেল যোগাযোগ রক্ষা করছে।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
ভুতুড়ে রেলগাড়ি (লোকাচারবিদ্যা)

**ভুতুড়ে রেলগাড়ি** হলো ভুতুড়ে যানবাহন-এর অন্তর্ভুক্ত কোন রেলগাড়ি বা ট্রেন যা মানুষের কাছে অস্বাভাবিক বলে মনে হয়।

## লোকাঁচারবিদ্যায়
* সিলভারপাইলেন (সিলভার এরো) হলো স্টকহোম মেট্রো রেলগাড়ি যা নিয়ে অনেক শহুরে কিংবদন্তি প্রচলিত এবং বিশ্বাস করা হয় রেলগাড়িটিতে রেল ভূত রয়েছে।
* সেন্ট লুইস ভৌতিক রেলগাড়িকে (সেন্ট লুইস লাইট নামেই অধিক পরিচিত) রাতে প্রিন্স আলবার্ট ও সেন্ট লুইস, সাসকাচেওয়ানের মাঝামাঝি কোন এক পরিত্যক্ত রেল লাইনে দেখতে পাওয়া যায় বলে বিশ্বাস করা হয়। এটি নিয়ে দুজন ছাত্র তদন্ত করে পুরস্কার জিতেছে; তাদের মতে এরকম ঘটনা দূরের কোন রেলের লাইটের আলোর বিচ্ছুরনের ফলে ঘটে থাকে আর লোকে এটাকেই ভুতুড়ে ট্রেন মনে করে ভুল করে।
* লোককাহিনী অনুসারে একটি ভৌতিক অন্ত্যেষ্টিক্রিয়া ট্রেনকে নিয়মিত আব্রাহাম লিংকনের মৃত্যুবার্ষীকির সময়ে ওয়াশিংটন, ডি.সি. থেকে স্প্রিংফিল্ড, ইলিনয়ের দিকে যেতে দেখা যায় এবং যাওয়ার পথে এটি বিভিন্ন স্থানে থামে ও যাত্রীর জন্য অপেক্ষা করে থাকে।

## জনপ্রিয় সংস্কৃতিতে
ভুতুড়ে রেলগারি নামে বিভিন্ন সময় বিভিন্ন ধরনের নাটক, টেলিভিশন অনুষ্ঠান, চলচ্চিত্র, অ্যালবাম, সঙ্গীত ও অন্যান্য সৃষ্টিকর্ম তৈরি করা হয়েছে। তার মধ্যে উল্লেখযোগ্য কিছু হলো,

* দ্য ঘোস্ট ট্রেন (নাটক), ১৯২৩ সালে নাট্যকার ও অভিনেতা আরনোল্ড রিডলে লিখিত একটি নাটক। নাটকটির কাহিনী লেখকের একটি ট্রেন ভ্রমণকে কেন্দ্র করে ও নাটকটি জনপ্রিয়তা অর্জন করে।
* ১৯৪৮ সালে এনিড ব্লেটন তার ফেমাস ফাইভ সিরিজে, ফাইভ গো অফ টু ক্যাম্প বইয়ের প্রচ্ছদ হিসেবে একটি ট্রেনের নাম দেওয়া হয় এবং পরবর্তীতে এটি টেলিভিশন ও রেডিওতে জনপ্রিয়তা অর্জন করে।
* ১৯৯৭ সালের ডিরেক্ট-টু-ভিডিও কমেডি-ফ্যান্টাসি চলচ্চিত্র কাসপার: অ্য স্পিরিটেড বিগেনিং-এর চিত্রনাট্য তৈরি হয়েছিল একটি ভুতুড়ে ট্রেনকে ও ভুতুড়ে স্টেশনকে কেন্দ্র করে।
* ১৯৯৬ সালে হেই, আর্নোল্ড এপিসোডে, ভুতুড়ে ট্রেন নামে একটি পর্ব ছিল।

## তথ্যসূত্র

বিষয়শ্রেণী:কল্পকাহিনীতে রেলগাড়ি
বিষয়শ্রেণী:ভুতুড়ে যানবাহন
বিষয়শ্রেণী:লোকজ্ঞান
বিষয়শ্রেণী:ভূত
ময়দান মেট্রো স্টেশন

**ময়দান মেট্রো স্টেশন** হল কলকাতা মেট্রোর একটি স্টেশন।
 এই স্টেশনটি জওহরলাল নেহেরু রোড ও মিডলটন স্ট্রিটের সংযোগস্থলে অবস্থিত। কলকাতার বৃহত্তম উদ্যান ময়দানের নামে এই স্টেশনটি নামাঙ্কিত। স্টেশনের নিকটবর্তী কলকাতার দুটি প্রধান দর্শনীয় স্থান হল ময়দান ও ভারতীয় সেনাবাহিনীর পূর্ব কমান্ডের প্রধান কার্যালয় ফোর্ট উইলিয়াম দুর্গ।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:১৯৮৪-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
পার্ক স্ট্রীট মেট্রো স্টেশন

**পার্ক স্ট্রীট মেট্রো স্টেশন** হল কলকাতা মেট্রোর একটি স্টেশন।
 স্টেশনটি জওহরলাল নেহেরু রোড ও মাদার টেরেসা সরণির সংযোগস্থলে অবস্থিত। মাদার টেরেসা সরণির আগেকার নাম ছিল পার্ক স্ট্রিট। সেই নাম অনুসারেই স্টেশনটির নামকরণ করা হয়েছিল। এটি কলকাতার গভীরতম ভূগর্ভস্থ স্টেশনগুলির অন্যতম। এটিই একমাত্র ভূগর্ভস্থ স্টেশন যেখানে সাইড প্ল্যাটফর্ম রয়েছে (সাইড প্ল্যাটফর্ম সাধারণত কলকাতা মেট্রোর উড়াল স্টেশনগুলিতে দেখা যায়)। স্টেশনের নিকটে কলকাতার দর্শনীয় স্থানগুলির মধ্যে প্রধান এশিয়াটিক সোসাইটি, ভারতীয় সংগ্রহালয় এবং ময়দানের একাংশ।

## চিত্রশালা

চিত্র:Durga Sculpture in Park Street Metro station.jpg|২০১৬ আহিরীটোলা সর্বজনীন প্রতিমা, বর্তমানে পার্ক স্ট্রীট স্টেশনে সংরক্ষিত

## পাদটীকা

## বহিঃসংযোগ

* 
* 
* লাইন ১
* ''আর্বানরেল.নেট'' 
*

বিষয়শ্রেণী:কলকাতা মেট্রোর স্টেশন
বিষয়শ্রেণী:১৯৮৪-এ ভারতে প্রতিষ্ঠিত
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
নেতাজি ভবন মেট্রো স্টেশন

**নেতাজি ভবন মেট্রো স্টেশন** হল কলকাতা মেট্রোর একটি স্টেশন।

## নামকরণ
এই স্টেশনের আগে নাম ছিল **ভবানীপুর মেট্রো স্টেশন**। স্টেশনটি নিকটে অবস্থিত নেতাজি ভবনের নামে নামাঙ্কিত। নেতাজি ভবন হল স্বাধীনতা সংগ্রামী নেতাজি সুভাষচন্দ্র বসুর পৈতৃক বাসভবন। বর্তমানে বাড়িটি একটি সংগ্রহশালা ও গবেষণা কেন্দ্র।

## অভ্যন্তরীন সাজসজ্জা
নেতাজির জীবনের নানা ঘটনা তাই এই স্টেশনের গায়ে চিত্রিত করা হয়েছে।

## বিশেষত্ব
কলকাতা মেট্রোর উদ্বোধনের সময় এই স্টেশনটিই ছিল মেট্রোর দক্ষিণ টার্মিনাল। আশুতোষ মেমোরিয়াল হল , শম্ভুনাথ পণ্ডিত হাসপাতাল ও যদুবাবুর বাজার এই স্টেশনের কাছে অবস্থিত।

২০১৮ সালে আন্তর্জাতিক নারী দিবস থেকেই নেতাজি ভবন স্টেশনকে পুরোপুরি মহিলা চালিত হিসেবে ঘোষণা করা হয়েছে।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:সুভাষচন্দ্র বসুর নামাঙ্কিত স্মারক
বিষয়শ্রেণী:কলকাতার রেলওয়ে স্টেশন
রবীন্দ্রসদন মেট্রো স্টেশন

**রবীন্দ্রসদন মেট্রো স্টেশন** হল কলকাতা মেট্রোর ব্যস্ততম স্টেশনগুলির একটি। স্থানীয় সংস্কৃতি কেন্দ্র রবীন্দ্রসদনের নামে স্টেশনটি নামাঙ্কিত। জওহরলাল নেহেরু রোড ও সার্কাস অ্যাভিনিউ-এর সংযোগস্থলে এক্সাইড মোড়ে এই স্টেশনটি অবস্থিত। এসএসকেএম হাসপাতাল এই স্টেশনের কাছে অবস্থিত। এই স্টেশনের কাছে অবস্থিত কলকাতার দর্শনীয় স্থানগুলি হল ভিক্টোরিয়া মেমোরিয়াল হল, বিদ্যাসাগর সেতু, ক্যালকাটা ক্লাব, রবীন্দ্রসদন, নন্দন, সেন্ট পলস ক্যাথিড্রাল ও বিড়লা তারামন্ডল।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:১৯৮৪-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
বাবুঘাট

thumb|বাবুঘাট প্যাভিলিয়ন, স্ট্র্যান্ড রোড, কলকাতা
**বাবুঘাট** হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।

ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম **বাবু রাজচন্দ্র দাস ঘাট**। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট।

বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।

হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ যায়।

ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।

চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।

ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।

## পাদটীকা

## বহিঃসংযোগ
* Ghat Activities 2 | Babughat , Kolkata

বিষয়শ্রেণী:কলকাতার ইতিহাস
বিষয়শ্রেণী:মধ্য কলকাতার পাড়া
বিষয়শ্রেণী:কলকাতার ঘাট
বিষয়শ্রেণী:১৮৩০-এ ভারতে প্রতিষ্ঠিত
বিষয়শ্রেণী:কলকাতার পাড়া
আউটরাম ঘাট

**আউটরাম ঘাট** হল কলকাতা শহরের হুগলি নদীর তীরে অবস্থিত একটি ঐতিহাসিক ঘাট।
থাম্ব|235x235পিক্সেল|বাবুঘাট, কলকাতা
ঊনবিংশ শতাব্দীতে ব্রিটিশ সরকার স্যার জেমস আউটরামের স্মৃতিতে এই ঘাটটি নির্মাণ করেছিল। সেই যুগে পূর্ববঙ্গ ও ব্রহ্মদেশ থেকে আগত জাহাজের প্রধান মুরিং হিসেবে ব্যবহারের জন্য এই ঘাটটি ব্যবহৃত হত। বাবুঘাটের দক্ষিণে এই ঘাটটি অবস্থিত।

## পাদটীকা

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার ইতিহাস
বিষয়শ্রেণী:কলকাতার ঘাট
বিষয়শ্রেণী:কলকাতার স্মৃতিস্তম্ভ ও স্মারক
প্রতিহিংসাপরায়ণ ভূত

thumb|যাজক রাইগোর প্রতিহিংসাপরায়ণ ভূত ইঁদুরের রোগ হিসেবে প্রাদুর্ভাব হয়ে মী মন্দির ধ্বংস করে দিচ্ছে (১৮৯১)।
পুরাণে ও লোকসাহিত্যে, **প্রতিহিংসাপরায়ণ ভূত** বা **প্রতিহিংসাপরায়ণ আত্মা** বলতে সেই সব মৃত আত্মাকে নির্দেশ করা হয় যারা মৃত্যুর পর তাদের উপর ঘটা বিভিন্ন অবিচার যেমন; অস্বাভাবিক মৃত্যু, নিষ্ঠুরতা ও অন্যান্য অবিচারের জন্য প্রতিশোধ নিতে ফিরে আসে। এ কারণে কিছু কিছু সংস্কৃতিতে অন্ত্যেষ্টিক্রিয়া, সমাহিত করা বা শবদাহ অনুষ্ঠানগুলো গুরুত্বপূর্ণ হিসেবে বিবেচিত হয়; প্রতিহিংসাপরায়ণ ভূতদের সেই অসুখী সব ভূতও বলা হয় যাদের মৃত্যুর পর তাদের শেষকৃত্য অনুষ্ঠান বা এধরনের আচার সঠিকভাবে পালিত হয়নি।

## সাংস্কৃতিক পটভূমি
প্রাচীন বিভিন্ন সংস্কৃতিতেও প্রতিহিংসাপরায়ণ ভূতের বিশ্বাস প্রচলিত ছিল। বিভিন্ন কিংবদন্তি ও বিশ্বাস অনুসারে, এসব ভূতেরা জীবিতদের বিশ্বে লক্ষ্যহীনভাবে ও অস্থিরভাবে ঘুরে বেড়ায় এবং প্রতিশোধ নেওয়ার উত্তম সময় সন্ধান করে। যখন প্রতিশোধ নেওয়া শেষ হয়ে যায় তখন তার মৃতদের দুনিয়ায় ফিরে যায় কিন্তু কিছু কিছু ক্ষেত্রে এরা অসন্তুষ্ঠ থাকে। কিছু কিছু সংস্কৃতিতে বিশ্বাস করা হয় প্রতিহিংসাপরায়ণ ভূতেরা সাধারণত নারী হয়ে থাকে; বিশ্বাস অনুসারে, যে সকল নারীদের বেঁচে থাকতে তাদের উপর অন্যায়-অত্যাচার করা হয়েছে এবং হতাশা নিয়ে মৃত্যুবরণ করেছে তারাই পরবর্তীকালে মৃত্যুর পর প্রতিহিংসাপরায়ণ ভূতে পরিণিত হয়।

বিভিন্ন সংস্কৃতিতে প্রতিহিংসাপরায়ণ ভূত তাড়ানোর জন্য মন্ত্র ও তাদের হাত থেকে নিবৃত্তির জন্য সামাজিক ও ধর্মীয়ভাবে বিভিন্ন আচার অনুষ্ঠান পালন করা হয়ে থাকে। প্যরাগুয়ের উত্তরের *আচি জাতিগোষ্ঠীর* লোকজন প্রথাসিদ্ধ সমাধির পরিবর্তে শবদাহ সমাহিত করাকে খুবই বিপদজ্জনক মনে করে এবং এতে প্রতিহিংসাপরায়ণ ভূতের আক্রমণের ঝুঁকি রয়েছে বলে বিশ্বাস করে। যেকোন স্থানে কোন ব্যক্তি খুন হলে এবং মৃতদেহ সঠিকভাবে সমাহিত করা না হলে; মৃতদেহ পুনরায় কবর থেকে উঠানো হয় এবং পরবর্তীতে খারাপ আত্মাদের হাত থেকে বাঁচার জন্য সঠিক আচার অনুষ্ঠানের মাধ্যমে পুনরায় সমাহিত করা হয়।

বিভিন্ন দেশে সমসাময়িক চলচ্চিত্র পতিহিংসাপরায়ণ ভূতের কাহিনী নিয়ে তৈরি করা হয়েছে; যেমন, দ্য গ্রাজ, দ্য পিট এন্ড দ্য পেন্ডুলাম, দ্য ফগ, দ্য ওয়ার্ড, ক্যসাদাগা, কাল, লেফ্ট ফর ডেড, বিশ সাল বাদ, ডার্লিং, রাগিনী এমএমএস, ডার্ক স্যাডোস ও দ্য ট্রাবলসাম নাইটস চলচ্চিত্র ধারাবাহিক। এছাড়াও কিছু টেলিভিশন ধারাবাহিক যেমন, স্পুকি ভ্যালেন্টাইন, স্পুকি নাইট, কার্মেড এন্ড ঘোস্ট উইসপারার ও জনপ্রিয় থাই টেভিভিশন অপেরা রেঙ গাও। কিছু কিছু উপন্যাস যেমন, তামির ত্রিয়াদ ও তামসিন, কমিকস যেমন, জেন্টেলম্যান ঘোস্ট এন্ড জাজ ডেথ, অ্যানিমেশন ধারাবাহিক যেমন, ড্যানি ফেন্টম ও অ্যাডভেঞ্চার গেম যেমন, জো মিথোসও পতিহিংসাপরায়ণ ভূতের কাহিনী নিয়ে নির্মিত।

## আরো দেখুন
* ভূত

## তথ্যসূত্র

## বহিঃসংযোগ

* ''Violent Death'' Thai book
* Beware of the Chinese Ghosts
* Thailand, Types of Thai Ghosts and Spirits

বিষয়শ্রেণী:ভূত
বিষয়শ্রেণী:তুলনামূলক পুরাকথা
বিষয়শ্রেণী:পরকাল